Șase percheziții domiciliare au loc în această dimineață în județul Mureș, într-un dosar penal de înșelăciune și fals în înscrisuri în urma înregistrării fictive a unor servicii medicale, trimise spre decontare Casei de Asigurări de Sănătate, cu un prejudiciu de peste 2 milioane de lei.
"În această dimineață, polițiștii Serviciului de Investigare a Criminalității Economice Mureș, sub coordonarea procurorilor din cadrul Parchetului de pe lângă Judecătoria Sighișoara, pun în aplicare 6 mandate de percheziție domiciliară, în județul Mureș, într-un dosar penal de înșelăciune și fals în înscrisuri sub semnătură privată", se arată în comunicatul Poliției Române.
Potrivit sursei menționate, în perioada 1 septembrie 2019 – 31 decembrie 2022, reprezentanții ai două cabinete medicale din Mureș ar fi înregistrat fictiv servicii medicale, pe care le-ar fi transmis, ulterior, unei instituției publice de asigurări de sănătate, din Mureș, în vederea decontării contravalorii sumei pentru prestarea acestora.
Prejudiciul cauzat este de peste 2.000.000 de lei.